FI Euroopan unionin virallinen lehti C 92/10

Ilmoitus henkilöille, joihin sovelletaan rajoittavia toimenpiteitä, joista säädetään Libyan tilanteen johdosta määrättävistä rajoittavista toimenpiteistä annetuissa neuvoston päätöksessä 2011/137/YUTP, sellaisena kuin se on muutettuna neuvoston päätöksellä 2011/178/YUTP, ja neuvoston asetuksessa (EU) N:o 204/2011, sellaisena kuin se on muutettuna neuvoston täytäntöönpanoasetuksella (EU) N:o 288/2011

2011/C 92/06

EUROOPAN UNIONIN NEUVOSTO

Seuraava ilmoitus annetaan tiedoksi henkilöille ja yhteisöille, jotka mainitaan Libyan tilanteen johdosta määrättävistä rajoittavista toimenpiteistä annetun neuvoston päätöksen 2011/137/YUTP, sellaisena kuin se on muutettuna neuvoston päätöksellä 2011/178/YUTP (1), liitteissä I ja III sekä samasta asiasta annetun neuvoston asetuksen (EU) N:o 204/2011, sellaisena kuin se on muutettuna neuvoston täytäntöönpanoasetuksella (EU) N:o 288/2011 (2), liitteessä II.

Yhdistyneiden kansakuntien turvallisuusneuvosto päätti, että YK:n turvallisuusneuvoston päätöslauselman 1973 (2011) liitteessä I lueteltuihin henkilöihin sovelletaan YK:n turvallisuusneuvoston päätöslauselman 1970 (2011) 15 ja 16 kohdassa määrättyjä matkustusrajoituksia ja että päätöslauselman 1973 (2011) liitteessä II lueteltuihin henkilöihin ja yhteisöihin sovelletaan päätöslauselman 1970 (2011) 17, 19, 20 ja 21 kohdassa määrättyä varojen jäädyttämistä.

Asianomaiset henkilöt voivat toimittaa milloin tahansa YK:n turvallisuusneuvoston päätöslauselman 1970 (2011) 24 kohdan nojalla perustetulle YK:n komitealle pyynnön siitä, että päätöstä sisällyttää heidät YK:n luetteloon harkittaisiin uudelleen. Pyynnön tueksi on liitettävä asianmukaiset asiakirjat. Tällaiset pyynnöt on lähetettävä seuraavaan osoitteeseen:

United Nations — Focal point for delisting Security Council Subsidiary Organs Branch Room S-3055 E New York, NY 10017 UNITED STATES OF AMERICA

Lisätietoja: http://www.un.org/sc/committees/751/comguide.shtml

YK:n päätöksen johdosta Euroopan unionin neuvosto on päättänyt, että edellä mainituissa YK:n turvallisuusneuvoston päätöslauselman 1973 (2011) liitteissä mainitut henkilöt ja yhteisöt olisi sisällytettävä luetteloon henkilöistä ja yhteisöistä, joihin sovelletaan neuvoston päätöksessä 2011/137/YUTP ja neuvoston asetuksessa (EU) N:o 204/2011 säädettyjä rajoittavia toimenpiteitä. Asianomaisten henkilöiden nimeämisen perusteet esitetään neuvoston päätöksen liitteissä I ja III sekä neuvoston asetuksen liitteessä II.

Asianomaisia henkilöitä ja yhteisöjä pyydetään kiinnittämään huomiota siihen, että he/ne voivat tehdä hakemuksen asetuksen (EU) N:o 204/2011 liitteessä IV mainituilla verkkosivuilla ilmoitetuille asianomais(t)en jäsenvaltio(ide)n toimivaltaisille viranomaisille saadakseen luvan käyttää jäädytettyjä varoja perustarpeita tai tiettyjen maksujen suorittamista varten (vrt. asetuksen 7 artikla).

Asianomaiset henkilöt ja yhteisöt voivat toimittaa neuvostolle pyynnön, että päätöstä sisällyttää heidät edellä mainittuihin luetteloihin harkittaisiin uudelleen. Pyynnön tueksi on liitettävä asianmukaiset asiakirjat, ja se on lähetettävä seuraavaan osoitteeseen:

Euroopan unionin neuvosto Pääsihteeristö TEFS Coordination Rue de la Loi/Wetstraat 175 1048 Bruxelles/Brussel BELGIQUE/BELGIË

Asianomaisia henkilöitä ja yhteisöjä pyydetään kiinnittämään huomiota myös siihen, että neuvoston päätöksen voi riitauttaa unionin yleisessä tuomioistuimessa Euroopan unionin toiminnasta tehdyn sopimuksen 275 artiklan toisessa kohdassa ja 263 artiklan neljännessä ja kuudennessa kohdassa määrättyjen edellytysten mukaisesti.

(1) EUVL L 78, 24.3.2011.

(2) EUVL L 78, 24.3.2011.